મોજામ્બિક : ચાર આફ્રીકન દેશો સાથે પોતાની યાત્રાનાં પ્રથમ ચરણમાં મોજામ્બિક પહોંચેલા વડાપ્રધાન મોદીએ ગુરૂવારે રાષ્ટ્રપતિ ફિલિપ ન્યૂસી સાથે દ્વિપક્ષીય ચર્ચા કરી હતી. વડાપ્રધાન મોદી અને ન્યૂસીએ રોકાણ અને ખાદ્ય સુરક્ષા સહિત કેટલાક મહત્વની સમજુતીઓ પર હસ્તાક્ષર કર્યા હતા. ભારતની દ્રષ્ટિએ દાળોની આયાતનાં મુદ્દે થયેલી સમજુતી સૌથી મહત્વની રહી. મોદી સરકાર તેનાં દ્વારા દેશમાં કઠોળની વધી રહેલી કિંમતો પર લગામ કસવાનો પ્રયાસ કરશે.